****

|  |
| --- |
| MESTNA OBČINA KRANJ |
| **Krajevna skupnost** |
| **BRATOV SMUK** |
| **Likozarjeva ulica 29,****4000 Kranj** |

Številka:11/2022-Z

Datum: 1. 9. 2022

**ZAPISNIK**

24. redne seje Sveta KS Bratov Smuk, ki je bila 1. 9. 2022 ob 19. uri v prostorih Krajevne skupnosti Bratov Smuk, Likozarjeva ulica 29, Kranj.

**Prisotni: Manja Zorko, Roman Šalamon, Branislav Rauter, Stanislav Rupnik**

**Odsotni: Monika Kostadinova, Milena Kavčič Pavlin, Bojan Kadunc**

**DNEVNI RED:**

1. Pregled in potrditev zapisnika 23. redne seje KS;
2. Participativni proračun za leto 2023;
3. Predlog investicij po Odloku KS za leto 2023;
4. Realizacija investicij po Odloku KS in participativnem proračunu;
5. Pobude in predlogi krajanov;
6. Vprašanja, predlogi in pobude članov sveta KS.

**Ad.1**

**Pregled in potrditev zapisnika 23. redne seje KS**

Zapisnik je bil predložen na sami seji. Prisotni so soglasno potrdili zapisnik 23. redne seje KS.

**Ad.2**

**Participativni proračun za leto 2023**

Predsednica je predlagala, da tudi KS vloži nekaj predlogov projektov za participativno proračun za leto 2023 na podlagi dosedanjih pobud krajanov KS.

Predlaga, da se vnese naslednje predloge:

1. Športni park za starejše – na lokaciji za baliniščem;

V predlogu se navede, da se v projektu predvidi nove klopce, igralne mize, pitnik, zasaditev dodatnih dreves, idr.)

1. Gumijasta podlaga na vseh otroških igriščih pod gnezdeci;
2. Ureditev odbojkarskega igrišča z mivko (ograja, nova mivka, ureditev zelenic, tribuna).

*Sklep KS: predsednica KS vnese predloge za razpis za participativni proračun 2023, kot so bili predlagani.*

Glasovanje: 4 ZA, sklep je bil soglasno sprejet

**Ad.3**

**Predlog investicij po Odloku KS za leto 2023**

Po novem odloku o kriterijih in merilih za financiranje krajvenih skupnosti v Mestni občini Kranj ima KS bratov Smuk na voljo 18.912 EUR sredstev na leto. Na podlagi dosedanjih predlogov občini, predlogov/pobud krajanov in sprejetega plana dela na začetku mandata Sveta KS je pripravljen seznam predlogov željenih investicij KS glede na prioriteto za leto 2023:

1. Preplastitev vrhnje ploščadi garaž B, C in intervencijskih poti,
2. Energetska sanacija stavbe KS,
3. Krožno križišče na križišču Likozarjeve ulice in Ceste Rudija Šelige – umeščanje in planiranje.

*Sklep KS: Sprejme se seznam predlogov investicij KS bratov Smuk po 8. členu Odloka o KS za leto 2023*

Glasovanje: 4 ZA, sklep je bil soglasno sprejet

**Ad.4**

**Realizacija investicij po Odloku KS in participativnem proračunu**

Predsednica je podala poročilo o realizaciji investicij po participativnem proračunu in Odloku KS:

* Ureditev zelenih površin – zasaditve so planirane v jesenskem času;
* Obnova razsvetljave v garažah – posredovane ponudbe na občino;
* Postavite ograje nad garažama B in C – posredovani ponudbi na občino.

**Ad.5**

**Pobude in predlogi krajanov**

Pobudnik Jakob Klofutar je predlagal, da KS na MOK da predlog, da se pri transformatorju na Juleta Gabrovška uredi kratkotrajno parkiranje (npr. Do 2 uri), saj je ta lokacija priročna za dostavo, zadnje čase pa opaža, da sta na tem mestu stalno parkirana dva avtombila. Zemljišče je občinsko.

*Sklep KS: Svet KS se s pobudo strinja in predlaga, da se jo posreduje na MOK.*

**Ad.6**

**Vprašanja, predlogi in pobude članov sveta KS**

1. Vzdrževanje intervencijskih poti;

Roman Šalamon izpostavi slabo stanje asfalta na intervencijski poti za bloki Lojzeta Hrovata 5,7,9 in predlaga preplastitev.

*Sklep: predlog za preplastitev intervencijskih poti se doda med predloge po 8. členu Odloka KS in pošlje na občino.*

1. Košnja:

Roman Šalamon izpostavi visoko travo na zelenici pri prehodu čez Cesto Rudija Šelige in predlaga košnjo.

1. Predsednica predstavi pobudo Urbanističnega inštuta RS, ki želi v naši KS izvesti raziskavo z naslovom Javni prostor za potrebe starejših v velikih večstanovanjskih soseskah v Sloveniji in zato potrebuje 10 posameznikov, starejših od 65 let, s katerimi bo opravljen intervju in sprehod po soseski.

*Sklep: predlaga se nekaj posameznikov, ki ustrezajo opisu nagovori in predlaga za sodelovanje v raziskavi*

Seja se je zaključila ob 20.00 uri.

Zapisala:

MANJA ZORKO

Predsednica sveta KS bratov Smuk

MANJA ZORKO